Luís Fabiano
Luišas Fabianas Klementas (port. Luís Fabiano Clemente; g. 1980 m. lapkričio 8 d.) – Brazilijos futbolininkas, buvęs Brazilijos rinktinės puolėjas. Karjerą pradėjo gimtojo Kampinaso Associação Atlética Ponte Preta klube. 2000 m. išvyko į Prancūziją, bet neįsitvirtino Reno klube. Grįžęs į Braziliją žaidė San Paulo klube, kuriame buvo vienas pagrindinių puolėjų. 2002 m. tapo rezultatyviausiu Brazilijos čempionato futbolininku. 2005 m. vėl išvažiavo į Europą, šįsyk Sevilijos klubą Ispanijoje, kur taip pat žaidė rezultatyviai. Su Brazilijos rinktine laimėjo 2004 m. Copa America čempionatą.